Tandens simple Omrids angaar, som det allenfals er lettere at 
gjengive aldeles rigtigt end den fine indre Struktur, kan jeg ikke 
se rettere, end at den i hans Figur 20 afbildede Tand maa være 
betydelig større end selv den største, den bageste i den Række 
Smaatænder, jeg i det Foregaaende har paavist. Som man vil 
erindre, har jeg fundet denne Tands Størrelse at være omtrent en 
Sjettedel af en Linje; Kand. T.s 45 Gange forstørrede Afbildning 
af hans ,,første Mælkekindtand", er 24 Linjer lang; rigtignok er 
en Forstørrelse ikke den samme for alle Øjne, men Forskjellen 
forekommer mig dog i dette Tilfælde at være vel stor til at kunne 
bortforklares paa denne Maade, og da hverken Tandens Størrelse 
"eller den anvendte Forstørrelse er anført i Teksten, men man alene 
har det i Tavleforklaringen hensatte Tegn ,x 45" at gaa efter, 
tør man vel antage, at Meningen ved denne Lejlighed skal være 
den, at Billedets Størrelse svarer til Mikroskopets nominelle For- 
størrelse; thi der vilde jo ellers slet Intet være sagt med denne 
Angivelse. Figuren fremstiller dernæst en meget langstrakt, smal 
Tand, halvfjerde Gang saa lang som den er bred; ganske vist 
maa man tage i Betragtning, at saadanne rudimentære Tænder, 
som dem, der her er Tale om, rimeligvis ikke ere ganske form- 
bestandige, og at deres Størrelse maaske kan veksle mellem 
videre Grændser, end jeg har fundet; men alligevel synes For- 
skjellen mellem Figuren og de mig foreliggende Smaatænder dog 
at være lovlig stor.  Kand. T. har endelig i sin Pjece fremhævet, 
at Randen af. hans Tand er »tilskjærpet", men de Tænder, jeg har 
fundet, ere trinde, ikke skarpkantede. — Uoverensstemmelserne ere 
saaledes ret betydelige, og saalænge man alene skal dømme efter 
Figuren og forudsætte, at den nøjagtigt gjengiver Omridset af den 
Tand, som han har havt for sig, kan man nok have Betænkelighed 
ved at antage, at den kan være tegnet efter den bageste af de 
rudimentære Mælketænder. 
Men — vil man maaske sige — naar Hr. Taubers Figur ikke 
synes at understøtte den Formodning, at den er tegnet efter den 
bageste Smaatand, hvorfor saa overhovedet dvæle ved den og klage 
